Държавен вестник, бр. 38, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  38
за следващата календарна година. Годишната 
програма съдържа подробна информация за 
приходите, разходите, инвестициите и финан­
сиранията.
Г л а в а  ч е т в ъ р т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТА НА ПРЕДПРИЯТИЕТО
Раздел І
Общи положения
Чл. 23. Структурата на предприятието е:
1. главно управление;
2. клонове – териториални поделения.
Раздел ІІ
Главно управление
Чл. 24. Главното управление на предприяти­
ето осъществява административно-техническо, 
финансово, информационно и правно осигуря­
ване и контрол на дейността на предприятието.
Чл. 25. Главното управление на предприя­
тието има официален печат с кръгла форма, в 
средата на който е изобразен фирменият знак с 
надпис в горната част „Държавно предприятие 
„Пристанищна инфраструктура“, а в долна­
та – „Главно управление“.
Чл. 26. (1) Главното управление се състои от 
4 административни единици и 3 административ­
ни звена на пряко подчинение на генералния 
директор на предприятието и 7 специализирани 
направления, всяко от които е на пряко под­
чинение на заместник генерален директор със 
съответен ресор.
(2) На пряко подчинение на генералния 
директор на предприятието са:
1. финансов контрольор;
2. представител на ръководството;
3. отговорник по здравословни и безопасни 
условия на труд;
4. направление „Административна дейност“;
5. направление „Информационни технологии 
и сигурност“;
6. главен юрисконсулт;
7. отдел „Човешки ресурси“.
(3) На пряко подчинение на заместник 
генерален директор на предприятието с ресор 
„Управление на инфраструктура, акватория и 
собственост“ са:
1. направление „Управление на собстве­
ността“;
2. направление „Инфраструктура и аква­
тория“.
(4) На пряко подчинение на заместник 
генерален директор на предприятието с ресор 
„Финансова и икономическа дейност“ са:
1. направление „Финанси и счетоводство“;
2. направление „Икономическа дейност и 
фондове“.
(5) На пряко подчинение на заместник 
генерален директор на предприятието с ресор 
„Пристанищна дейност“ са:
1. направление „Пазарни анализи и развитие 
на пристанищата“;
2. направление „Международна дейност“;
3. направление „Обслужване на корабния 
трафик“.
Финансов контрольор
Чл. 27. (1) Финансовият контрольор е пряко 
подчинен на генералния директор.
(2) Финансовият контрольор подпомага 
генералния директор при изграждане, развитие 
и функциониране на системите за финансо­
во управление и контрол, включително чрез 
предварителен контрол за законосъобразност 
в съответствие със Закона за финансово упра­
вление и контрол в публичния сектор.
(3) Финансовият контрольор извършва про­
верка на всички документи и приложенията 
към тях преди вземане на решение, свързано 
с финансовата дейност на предприятието, с 
цел изразяване на мнение дали предлаганото 
решение съответства на всички приложими 
изисквания на законодателството. Финансовият 
контрольор извършва предварителен контрол, 
както следва:
1. осъществява предварителен контрол за 
законосъобразност на всички документи и 
действия, свързани с финансовата дейност;
2. осъществява проверки преди вземането 
на решения за поемане на задължения и за 
извършване на разход;
3. проверява за правилното начисляване и 
калкулация на количествата и сумите;
4. одобрява или отхвърля предложенията на 
разпоредителя за поемане на задължения или 
за извършване на разходи съгласно правилата 
и процедурите на Закона за държавната фи­
нансова инспекция, правилника за прилагането 
му и указанията на Агенцията за държавна 
финансова инспекция;
5. изисква и има право да получава всички 
данни и документи, включително в електронен 
вариант, за целите на предварителния контрол;
6. води електронна картотека на договорите.
Представител на ръководството 
Чл. 28. (1) Представителят на ръководството 
организира, координира и контролира функци­
онирането на системата за управление на ка­
чеството (СУК) в предприятието и има осигурен 
достъп до най-високото ниво на управление на 
предприятието, свързано с осъществяването на 
дейността на СУК.
(2) Функциите на представител на ръко­
водството в предприятието се изпълняват от 
заместник генерален директор след изрично 
писмено упълномощаване от генералния ди­
ректор. 
(3) Представителят на ръководството осъ­
ществява дейностите по функционирането на 
СУК, като:
1. осигурява процесите, необходими за функ­
ционирането на СУК;